**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 547**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Даване на съгласие за учредяване възмездно право на пристрояване на пристройка към заварена сграда, собственост на Цветомир Минчев, построена с право на строеж върху имот, частна общинска собственост, находящ се на ул. „Стара планина“ № 19, с. Козловец

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 38, ал. 2 от Закона за общинската собственост (ЗОС), чл. 34, ал. 2 и чл. 36, ал. 1 и ал. 4 от Наредбата за реда за придобиване, управление и разпореждане със собствеността на община Свищов (НРПУРСОС), във връзка със становище с Вх. № 94-З-604-1/15.06.2021 г. на Кмета на Кметство Козловец, докладна записка с рег. индекс № 08-00-1140/09.07.2021 г. от дирекция „Управление на собствеността и стопански дейности“ и предложение с Вх. № 990/16.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І**. **Дава съгласие за учредяване възмездно право на пристрояване на пристройка към заварена сграда**, **собственост на** **Цветомир Минчев**, построена с право на строеж върху имот, частна общинска собственост - Акт за частна общинска собственост № 1121/08.08.2003 г., вписан в Службата по вписванията – гр. Свищов (вх. № 502/09.02.2006 г., акт № 111, том 2), представляващ застроен урегулиран поземлен имот УПИ I (първи), с площ 11 600 кв. м., отреден за градина, парк, автоспирка, магазини и битов комбинат от кв. 52 (петдесет и втори), по Подробния устройствен план на с. Козловец, находящ се на ул. „Стара планина“ № 19.

Сградата е собственост на Цветомир Минчев съгласно нотариален акт, вписан в Служба по вписванията – гр. Свищов (вх. рег. № 1647/09.02.2006 г., акт 111, том 2).

**Ограниченото вещно право** **се учредява без търг или конкурс,** **на основание издадена виза по чл. 140 от ЗУТ на Главния архитект на общината от 23.03.2020 г.,** **за пристройка – търговски обект с площ 30,00 кв. м. (тридесет квадратни метра) към заварена сграда**, **при продажна цена – 1 130 лв. (хиляда сто и тридесет лева), без ДДС,** представляваща пазарната цена на правото на строеж, определена от оценител на имоти по реда на чл. 41, ал. 2 от ЗОС.

**ІІ. Задължава Кмета на община Свищов, в съответствие с чл. 52, ал. 5 от ЗМСМА, 30 % от постъпленията от продажбата, да бъдат използвани за изпълнение на дейности от местно значение в Кметство Козловец.**

**ІІІ.** В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1140/09.07. 2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс 94-З-604/23.03.2021 г.), с което е проявен инвестиционен интерес относно отстъпване право на строеж върху имот (частна общинска собственост), находящ се в с. Козловец, ул. „Стара планина“ № 19, представляващ УПИ І, кв. 52 по Подробен устройствен план. В същото заявителят моли, при съгласие от страна на Община Свищов, да бъде започната процедура за отстъпване право на строеж за пристройка към заварена сграда върху посочения имот. С приходна квитанция № 0000129358/23.03.2021 г. е платена такса в размер на 20 лв. в полза на Община Свищов с основание: Молба за започване на производство по продажба на общински имот.

На основание чл. 140 от Закона за устройство на територията (ЗУТ) Главният архитект на общината е издал виза от 23.03.2020 г. за пристройка – търговски обект (заведение за обществено хранене), с площ 30,00 кв. м. към заварена сграда, разположена в УПИ І, кв. 52 по плана на с. Козловец. Сградата в имота е собственост на Цветомир Минчев съгласно нотариален акт с вх. рег. № 1647, акт № 117, том ІV, вписан на 02.06.2014 г. в Служба по вписванията гр. Свищов. Същата е построена с право на строеж върху имот, частна общинска собственост, представляващ урегулиран поземлен имот УПИ I (първи), отреден за градина, парк, автоспирка, магазини и битов комбинат от кв. 52 (петдесет и втори), по Подробния устройствен план на с. Козловец, одобрен със Заповеди № 165/1923 г. – улична регулация и № 1259/1923 г. – дворищна регулация.

Имотът е актуван с Акт за частна общинска собственост № 1121/23.09.2020 г., вписан в Службата по вписванията – гр. Свищов (вх. № 2782/25.09.2020 г., акт № 112, том VІІI).

С писмо с изх. № 08-00-279/07.04.2021 г. е изпратена комбинирана скица с виза на Главния архитект за съгласуване с експлоатационните дружества („Водоснабдяване и канализация Йовковци“ ООД и „Електроразпределение север“ АД).

Същите съгласуват визата с положително становище и отразяват съществуващите комуникации, а именно: „Електроразпределение север“ АД на 20.04.2021 г. по заявление 571835-1, а „Водоснабдяване и канализация Йовковци“ ООД на 19.05.2021 г., получена в Общината с писмо с Вх. № 26-00-279/19.05.2021 г.

Борис Велев – Кмет на Кметство Козловец изразява съгласие за отстъпване право на строеж със становище с вх. № 94-З-604-1/15.06.2021 г. в Община Свищов.

Данъчната оценка на правото на строеж е 519.00 лв. (петстотин и деветнадесет лева) съгласно удостоверение с изх. № 5408001367/17.06.2021 г. на отдел Общински приходи при Община Свищов.

Съгласно изготвена експертна оценка, справедливата пазарна стойност на правото на строеж за 30,00 кв. м. е 1 130 лв. (хиляда сто и тридесет лева), (без ДДС).

Съгласно нормативните разпоредби правото на пристрояване на сграда, построена върху имот, частна общинска собственост, се учредява от кмета на общината, без търг или конкурс, на собственика на сградата, по реда, определен в наредбата по чл. 8, ал. 2 от ЗОС, във връзка с чл. 180 от ЗУТ за учредяване право на строеж съгласно виза за проектиране, издадена от главния архитект на общината, по пазарна цена, изготвена от оценител на имоти и след решение на общински съвет.

Правото на строеж се учредява, без да се определи срок и ако то се упражни законосъобразно, лицето, на което е учредено правото на строеж, придобива собствеността върху построеното – чл. 34, ал. 2 от НРПУРСОС.

С оглед на постъпилото инвестиционно намерение, както и с оглед на включването на имота в приетата с решение на Общински съвет – Свищов „Годишна програма за управление и разпореждане с имоти, общинска собственост през 2021 година”, като нов обект № 4 от точка В на раздел ІІІ, с горепосочената докладна записка е изложено становище, че **възмездното учредяване на ограничено вещно право върху въпросния имот е необлагаема сделка по ЗДДС (право на строеж), като същата е законово възможна** **без търг или конкурс.**

Като допълнителен мотив, продажбата е дефинирана като приходоизточник за общинския бюджет за 2021 г., както и като приход в бюджета на Кметство Козловец на основание чл. 52, ал. 5 от ЗМСМА.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/